**Povsem električni Ford Mustang Mach-E je prejel odlično oceno s petimi zvezdicami za zaščito potnikov in okolja**

* Neodvisni organizaciji Euro NCAP in Green NCAP sta Fordu Mustangu Mach-E podelili dvojno priznanje z najvišjo varnostno in ekološko oceno
* Povsem električni SUV je prejel že več kot 20 nagrad in priznanj za svoje odlike od zasnove notranjosti do povezljivosti
* Fordov je zdaj vtkan že v šest elektrificiranih modelov osebnih vozil, ki so prejeli najvišjo varnostno Euro NCAP oceno s petimi zvezdicami

**Köln, 27. oktobra 2021** – Ford Mustang Mach-E je svojemu naraščajočemu seznamu nagrad in priznanj dodal odlično dvojno oceno s petimi zvezdicami Euro NCAP in Green NCAP.

Neodvisna ustanova za preverjanje varnosti vozil in organizacija, ki spodbuja razvoj čistih, energetsko učinkovitih in za okolje neškodljivih avtomobilov, sta Fordovemu novemu, povsem električnemu športnemu terencu podelili najvišji oceni s petimi zvezdicami.

Mustang Mach-E je na strogih preskusnih trčenjih dosegel odličen rezultat z 92 odstotki za zaščito odraslih in 86 odstotki za zaščito otrok v vozilu.

K najvišji varnostni oceni so prispevale tudi serijske napredne tehnologije za pomoč vozniku, vključno z inteligentnim aktivnim tempomatom s funkcijo Stop & Go in usmerjanjem v sredino voznega pasu,1 sistemom za pomoč pri preprečevanju trka s samodejnim zaviranjem v sili1 in sistemom za ohranjanje voznega pasu z asistenco za nadzor mrtvih kotov.1 Pri preskusu tehnologij za ohranjanje voznega pasu je električni SUV osvojil vse točke.

Mustang Mach-E z baterijskim električnim pogonskim sklopom brez izpustov iz izpušnih cevi, ki omogoča izključno električni doseg do 610 km po WLTP,2 je med preskusom Green NCAP prejel najvišjo oceno tudi pri preverjanju s testi glede čistega zraka in toplogrednih plinov.

94-odstotni rezultat za energetsko učinkovitost je vključeval popolno oceno delovanja v hladnih in toplih laboratorijskih preskusnih razmerah.

“Mustanga Mach-E smo od samega začetka razvili kot povsem električno vozilo, zato smo lahko pristop k varnosti in okolju prijaznega vozila vključili v vsak delček popolnoma nove zasnove,” je povedal Stuart Southgate, direktor varnostnega inženiringa pri Fordu Evropa. “Rezultat je odličen in stranke so lahko prepričane, da vozijo vozilo, ki bo zaščitilo tako njih kot okolje.”

Novi priznanji Euro NCAP in Green NCAP se pridružujeta seznamu več kot 20 nagrad, ki jih je Mustang Mach-E osvojil po vsem svetu, od oblikovalskega odličja iF DESIGN AWARD za integracijo vrhunskih zvočnikov zvočnega sistema B&O3 do naziva Proizvajalca najbolj povezanega avtomobila, ki ga je Fordu za tehnologijo [SYNC naslednje generacije](https://fordmagazine.si/2020/11/fordov-sync-naslednje-generacije-predstavitev-delovanja/) na podelitvi avtomobilskih nagrad namenil MOTUL.

Mustang Mach-E je eden od šestih Fordovih modelov, ki so na voljo z elektrificiranim pogonskim sklopom in so prejeli najvišjo varnostno oceno s petimi zvezdicami organizacije Euro NCAP. Med njimi so Ford Puma, Kuga (vključno z različicama Kuga Plug-In Hybrid in Kuga Hybrid), Explorer Plug-In Hybrid, Focus in Fiesta.

# # #

1 Asistenčne funkcije so namenjene le za pomoč vozniku in ne nadomeščajo njegove pozornosti, presoje ter odgovornosti za upravljanje in nadzor vozila.

2 Homologiran doseg z izključno električnim pogonom do 610 km po WLTP omogoča Ford Mustang Mach-E v konfiguraciji z zadnjim pogonom in baterijo za podaljšan doseg.

Navedena poraba goriva/energije, emisije CO2 in doseg z električnim pogonom po WLTP so doočeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci.

3 Nagrada iF DESIGN AWARD 2020 v kategoriji izdelkov.

***O družbi Ford Motor Company***

*Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan, ki si prizadeva pomagati graditi boljši svet, v katerem se lahko vsak človek svobodno giblje in uresničuje svoje sanje. Načrt družbe Ford+ za rast in ustvarjanje vrednosti združuje obstoječe prednosti, nove zmožnosti in stalne odnose s strankami, da bi obogatil izkušnje teh strank in poglobil njihovo zvestobo. Ford razvija, proizvaja, trži in servisira celotno linijo povezanih, vse bolj elektrificiranih osebnih in gospodarskih vozil: paleta vključuje Fordove poltovornjake, športne terence, dostavna in osebna vozila ter razkošne modele vozil Lincoln. Ford si prizadeva biti vodilno podjetje na področju elektrifikacije, mobilnostnih rešitev vključno z rešitvami za avtonomno vožnjo in storitev povezljivosti ter zagotavlja finančne storitve prek družbe Ford Motor Credit Company. V družbi Ford je po vsem svetu zaposlenih približno 182.000 ljudi. Za več informacij o Fordu in Fordovih izdelkih ter storitvah družbe Ford Motor Credit Company obiščite spletno stran* [*corporate.ford.com*](https://corporate.ford.com/)*.*

***Ford Evropa*** *je odgovoren za proizvodnjo, prodajo in servisiranje vozil znamke Ford na 50 posameznih trgih, v podjetju pa je v obratih, ki so v izključni Fordovi lasti, zaposlenih približno 42.000 oseb, v skupnih podjetjih in poslovnih povezavah pa se ta številka poveča na približno 55.000 oseb. Poslovanje Forda Evropa poleg finančne družbe Ford Motor Credit Company vključuje tudi oddelek storitev za stranke in 14 proizvodnih obratov (10 jih je povsem v Fordovi lasti ali so skupna podjetja, 4 obrati delujejo v sklopu poslovnih povezav izven skupine)****.*** *Prve Fordove avtomobile so v Evropo uvozili leta 1903 – istega leta, kot je bila ustanovljena družba Ford Motor Company. Proizvodnja v Evropi se je začela leta 1911.*

|  |  |
| --- | --- |
| **Stik:** | Katja Hvala |
|  | Summit motors Ljubljana  +3861 25 25 116 |
|  | [katja.hvala@summitmotors.si](mailto:katja.hvala@summitmotors.si) |